Понякога родителите не могат да стигнат до споразумение, най-често поради влошените си отношения и невъзможността да водят градивна комуникация. Тогава се налага да се заведе дело за присъждане на родителските права на един от двамата родители, за изменение на вече присъдените права, за определяне или изменение на издръжката, за определяне или изменение на личните отношения с бащата или майката. При всички случаи съдът възприема изключително негативно неспазването на режимът на личните контакти и ограничаването на режима на контакти и на правото на детето да общува с другия родител. Константно съдът приема, че общуването с двамата родители е в интерес на детето и субективното нежелание или преценка на майката/бащата, че другият родител не следва да вижда детето си се оценява негативно и е предпоставка за предоставяне на родителските права на другия родител.